Laaste Geleentheid om te Registreer | Gansbaai Explore
Laaste Geleentheid om te Registreer
Talle kiesers wat die afgelope maande tuis deur die DA besoek is, het nog nie gaan registreer om aan die komende verkiesing deel teneem nie. Dit sluit ook jongmense in wat vir die eerste maal mag stem.
Die komende verkiesing is ‘n waterskeidingsverkiesing wat die DA in die Weskaap moet wen om goeie regering te verseker. Ons het elke verantwoordelike kieser se stem nodig. Ons moedig ook ons kiesers wat aan ons land se toekoms wil help bou, om u buurman, vriend of familielid aan te moedig om te registreer en om te gaan stem.
Die verkiesing gaan waarskynlik die laaste week van April of die eerste helfte van Mei plaasvind.
Op 8 en 9 Februarie tussen 08h00 en 17h00 kry kiesers die laaste geleentheid om vir die verkiesing te registreer.
Alle kiesers wat nie voorheen in hulle onderskeie wyke geregistreer was nie, kan nou herregistreer. Dit geld oa. Vir kiesers wat nie voorheen gestem het nie of wat elders gewoon het. Die maklikste manier om vas te stel of u reg geregistreer is, is deur slegs u ID nommer na 32810 te sms. U sal binne enkele minute ‘n sms ontvang wat aandui waar u geregistreer is.
Kiesers wat in de Kelders, Perlemoenbaai, Gansbaaidorp en Birkenhead woon, registreer by die Pretoriussaal waar hulle ook tydens die verkiesing sal stem.
Kiesers van Blompark registreer by die gemeenskapsaal te Blompark waar hulle ook later sal stem.
Kiesers van Franskraal, Franskraalkaravaanpark en Kleinbaai registreer by die Golfklub in Kleinbaai waar hulle ook later sal stem.
Masakhane se kiesers registreer by die Gemeenskapsaal te Masakhane waar hulle ook later sal stem.
Vir enige navrae of indien u hulp wil aanbied by die registrasie of verkiesing, kan u die volgende DA persone skakel:
Pieter Scholtz 082 928 8869
Riana de Coningh 083 597 2781
Ans Scholtz 082 300 4800